Source: https://www.kapcsolattartas.hu/single-post/2012/09/18/Sz%C3%BCl%C5%91i-fel%C3%BCgyeleti-jog-szab%C3%A1lyoz%C3%A1s%C3%A1r%C3%B3l
Timestamp: 2020-08-07 01:22:20
Document Index: 28814777

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ']

Csjt. 72/B §-a alapján a szülői felügyeleti jogot közösen gyakorolják a szülők akkor is, ha elváltak és a gyermeket az egyik szülőnél helyezték el, ilyen esetben nem dönthet egyedül a gondozó szülő az itt megjelölt kérdésekben, hanem a másik szülő beleegyezése is szükséges (nem elég értesíteni arról, hogy pl. hova íratja a szülő iskolába).
72/B. § (1) A különélő szülők a gyermek sorsát érintő lényeges kérdésekben a gyermek elhelyezését követően - közös szülői felügyelet hiányában is - együttesen gyakorolják jogaikat, kivéve, ha a különélő szülő felügyeleti jogát a bíróság korlátozta, szüneteltette vagy megszüntette.
A Csjt. 71. §-a értelmében:
(2) A szülői felügyelet a kiskorú gyermekgondozásának, nevelésének, vagyona kezelésének, valamint törvényes képviseletének jogát és kötelességét, továbbá a gyámnevezésnek és agyámságból való kizárásnak jogát foglalja magában.
Korlátozni ezek egyes jogosítványait lehet külön bírósági döntéssel (pl. gondozás-nevelés joga szünetel, ha a gyermeket a Gyvt. 72. §-a alapján ideiglenes hatállyal elhelyezik intézetben).
Szüneteltetni szintén külön bírósági döntés alapján lehet egyes részjogosítványokat, például a vagyonkezelési jogot, ha pl. a szülő a gyermek vagyonát nem megfelelően használja fel és a vagyonkezelésre átmenetileg eseti gondnokot rendel ki akár egyes vagyontárgyak esetében is.
A szülői felügyeleti jog megszűntetésére csak a Csjt. 88. §-a alapján kerülhet sor:
88. § (1) A bíróság megszünteti a szülői felügyeletet:
b) ha a gyermeket más személynél helyezték el, vagy átmeneti nevelésbe vették és a szülő felróhatóan gyermeke érdekét súlyosan sértő módon nem működik együtt a gyermekét gondozó nevelőszülővel vagy intézménnyel, gyermekével nem tart kapcsolatot, továbbá magatartásán, életvitelén, körülményein az átmeneti nevelés megszüntetése céljából nem változtat,
Ehhez jogerős bírósági döntés szükséges. Amennyiben ilyen döntés hiányában bárki azt állítja, hogy megvonták a szülő szülői felügyeleti jogát, az gyakorlatilag a Btk. 179. §-ába ütköző rágalmazás vétségét követi el, amely 1 évig terjedő szabadságvesztéssel, pénzbüntetéssel vagy közérdekű munkával büntethető, továbbá alapot ad arra, hogy személyhez fűződő jogai megsértése miatt a Ptk. 76. §-a alapján kártérítési pert indítson a rágalmazó személy ellen.
Ha a gyermekeket az egyik szülőnél helyezték el, a másik szülő szülői felügyeleti joga a Csjt. 91. § (2) bekezdése értelmében szünetel (ez nem azonos a szüneteltetéssel, hiszen szüneteltetni csak bíróság tudja, jelen esetben azonban a törvény erejénél szünetel):
(3) A gyermek sorsát érintő lényeges kérdésekben való döntés kivételével szünetel a szülői felügyelete annak a szülőnek, akinek gyermeke a különélő másik szülőnél van elhelyezve, de szülői felügyeleti jogát a bíróság nem szüntette meg. Nem szünetel a szülői felügyelet, ha a szülők vagy a bíróság a közös szülői felügyeletről döntött.
A szülői felügyeleti jog szünetelése nem azonos a megszüntetéssel, korlátozással, szüneteltetéssel.
A különélő szülőnek a kapcsolattartáson felül is joga van megjelenni a gyermek óvodájában, iskolájában, joga van részt venni az iskolai, óvodai rendezvényeken, nyílt napokon, a nyilvános edzéseken, egyéb foglalkozásokon, de az intézmény rendjét nem zavarhatja (azt pedig, hogy zavarja-e vagy sem, nem a másik szülő dönti el).
A Csjt. 73. §-a értelmében:
73. § (2) Ha a különélő szülők a közösen gyakorolt szülői felügyeleti jog tekintetében nem tudnak megegyezni, a döntés - a tizenhatodik életévét betöltött kiskorú tartózkodási helyének kijelölése [77. § (2) bek.] kivételével - a bíróság hatáskörébe tartozik.
Amennyiben tehát nem tudnak a felek megállapodni abban, hogy a gyermek iskolát váltson-e vagy sem, akkor nem válthat iskolát mindaddig, amíg ebben a kérdésben jogerős döntés nem születik.